**Pegasus (førerpatruljen, Tropp) møter på Veslesjøen lørdag 21. april kl. 16:00.**

**St. Georgsdag!**

**Troppen (5.-10. klasse) møter på Veslesjøen søndag 22. april kl. 10:00**

**Flokken (3.-4. klasse) møter på Veslesjøen søndag 22. april kl. 16:00**

**Beverne (1.-2. klasse) møter på Veslesjøen søndag 22. april kl. 16:00**

 **Vi avslutter kl. 18:00 søndag.**

Pegasus og Troppen tar med brødmat og bålmat, og ellers det utstyret de trenger.

Søndag 22. april klokken 16:00 feirer vi St. Georgsdagen, og speidere over hele verden fornyer løftet sitt. Dagen feires til minne om helgenridderen St. Georg, speiderenes skytshelgen.

Før seremonien har vi planlagt en liten familie-løype hvor vi setter sammen lag for å teste litt kunnskaper.

"Vi håper ved å fastsette denne felles dag å gi alle speiderne bevisstheten om at de tilhører et stort brorskap, spredt utover hele verden"

Lord Baden-Powell

Etter seremonien samles vi for å ha sosialt samvær med grilling og så videre. Ta med noe å sitte på i tillegg til grillmat og drikke. Speidergruppen stiller med grill!

Påmelding skjer som vanlig på nettet (så vi kan planlegge litt), link på facebook og hjemmesiden ☺ NB: Det er i år to ulike skjemaer for henholdsvis Pegasus og Troppen, samt Flokk og Bever

Speiderhilsen; lederne i troppen, flokk og bever

***Hvem var St. Georg?***

*St. Georg var en romersk ridder, feltherre og kristen og levde på 200-tallet. Etter at han hadde vært med på å erobre Palestina, reiste han hjemover til Roma. Underveis kom han til byen Silena i Libya. Der var det en stor sjø med en fryktelig drake som ingen klarte å drepe. Innbyggerne i byen hadde allerede ofret både husdyr og mennesker til draken, og til slutt hadde loddet falt på kongens eneste datter.*

*Da ridder Georg kom ridende forbi, så han prinsessen som satt ved sjøen og gråt og ventet på dragen. Han bestemte seg straks for å hjelpe henne. Da dragen kom krypende opp av sjøen, såret han den først i halsen så den ble rasende av smerte. Den snodde halsen sin om hesten til Georg og truet med å knuse den. Georg sprang av hesten, gikk mot draken på ny og klarte å bore sverdet helt til skjeftet inn i buken på draken. Med et kraftig brøl veltet den over på siden og døde. Da det ble kjent i byen at Georg hadde drept draken, kom kongen og ville belønne den tapre ridderen, men Georg ville ikke ha noe. I stedet fortalte han alle innbyggerne om Jesus. Etter at alle i byen hadde kommet til tro, dro han videre til Roma der han senere døde som martyr den 23. april år 303.*

*Kilde: Speiderbasen*